Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Prantsusmaa jätkab oma algatusega
rahvusvaheliseks rahukonverentsiks Pariisis,
vaatamata Iisraeli ametlikule keeldumisele osaleda
ja hoiatusele, et see kaugendab lahenduse leidmist konfliktile.
Iraani esidiplomaat Zarif
kohtus esimese välisministrina Liibanoni värske presidendiga,
mis rõhutas Teherani võitlust mõju pärast Beirutis
oma pearivaali Saudi Araabiaga.
Türgi relvajõud saatsid Iraagi piirile lisavägesid
vaid mõni päev pärast tankide ja soomukite saatmist.
Prantsusmaa jätkab oma algatusega
rahvusvahelise rahukonverentsi korraldamiseks Pariisis,
vaatamata Iisraeli ametlikule keeldumisele osaleda.
Jeruusalemmas toimunud kohtumisel
Prantsuse Iisraeli-palestiinlaste rahuprotsessi erivoliniku Vimonti
ja peaminister Netanyahu riikliku julgeoleku nõuniku Bar-Yosefi vahel
keeldus Iisrael Prantsusmaa kutsest,
hoiatades, et see kaugendab rahuvõimalusi.
Kui Prantsuse volinik saabus Ramallah'sse
kõnelustele palestiinlaste juhtidega,
tervitas president Abbas aga Pariisi algatust,
rõhutades vajadust käivitada soikus protsess rahvusvahelise abiga.
Palestiinlaste pealäbirääkija Erekat
teatas pärast Prantsuse diplomaadi ja Abbasi kohtumist,
et Prantsusmaa saadab konverentsikutsed laiali detsembris.
Erekat kritiseeris ka Iisraeli otsust kutsest keelduda,
süüdistades Netanyahu valitsust soovis
edendada ühe riigi lahendust kahe poliitilise süsteemiga
rahvusvaheliste püüdluste asemel jõuda kahe riigi lahenduseni.
Nagu arvata,
lükkas Iisraeli valitsus ühehäälselt Prantsuse algatuse tagasi,
nagu varem keelduti ka sõlmitud lepingute jõustamisest,
peatati kahepoolsed jõupingutused ja läbirääkimised,
ning valisid pigem dikteerimise kui kõnelused.
Selle Iisraeli valitsuse strateegiaks on dikteerimine, mitte kõnelused.
Nad tahavad jätkata asundustegevust, torpedeerida kahe riigi lahendust,
uskudes, et võivad selle asendada nn ühe riigi ja kahe süsteemiga.
Peaminister Netanyahu võttis Jeruusalemmas vastu
Iisraeli-visiidil viibiva Fiji kolleegi Bainimarama,
kes külastab Lähis-Ida
sihiga arutada Fiji panust ÜRO rahuvalvetöösse regioonis.
Netanyahu tänas teda Fiji jätkuvate jõupingutuste eest
hoida Iisraeli piiridel rahu ja märkis, et juudiriik on pühendunud rahule.
Netanyahu kordas ka Iisraeli soovi
arendada eeltingimusteta, otseseid kõnelusi palestiinlastega,
sihiga lõpetada vana konflikt,
rõhutades, et Fiji oleks hea koht läbirääkimiste pidamiseks.
Olen tänulik, et olete saanud aidata rahuvalvetöös. See pole kerge.
Rahujaht on raske, kuid jätkame seda otsustavalt.
Ja teate, hr peaminister, iga kord, kui siin on mõni välisriigi juht,
ütlen alati: "Olen valmis alustama rahukõnelusi ilma eeltingimusteta,
kuid otseseid kõnelusi president Abbasiga.
Kutsuge mind oma riiki." Ja ma mõtlen, mida ütlen.
Kuid teie riigi, ilusa Fiji puhul, mõtlen seda eriti tõsiselt,
ja mul poleks kahju, kui kõnelused kauem kestaksid.
Fiji peaminister tänas Netanyahut külalislahkuse eest
ja palus Iisraeli abi muuhulgas kliimamuutustega võitlemiseks
ning kutsus Netanyahut saareriiki.
Oleme siin, et aidata rahu valvata
ja jätkame seda kohustust nüüd ja tulevikus.
Ootan ka Iisraeli toetust erinevates valdkondades -
meditsiini, taastuvenergia, sh põllumajanduse vallas,
ja eriti meie jõupingutustes juhtida maailma tähelepanu
vajadusele otsustavamaks tegevuseks kliimamuutuste vallas.
Sellega seostatud tõusev veetase ja äärmuslikud ilmaolud
ähvardavad meie olemasolu Vaikses ookeanis,
ning vajame Iisraeli ja teiste toetust,
kui viime lahingu kuu lõpus Marokosse kliimakohtumisele.
Pärast kohtumist Netanyahuga
külastas Fiji peaminister Yad Vashemi holokaustimuuseumi
ja osales mälestustseremoonial,
kus ta asetas pärja II Maailmasõjas mõrvatud 6 miljoni juudi mälestuseks.
Iraani esidiplomaat Zarif
kohtus esimese välisministrina Liibanoni värske presidendiga,
mis rõhutas Teherani võitlust mõju pärast Beirutis
oma pearivaali Saudi Araabiaga.
Liibanoni rahvas näitas,
et on võimalik jõuda
kõigile vastuvõetava lahenduseni,
ehk olukorrani, kus kõik võidavad.
Loodame, et teisedki mõistavad,
et Süüria, Iraagi ja Jeemeni kriisile
on vaid poliitiline lahendus,
samal ajal, kui jätkub võitlus terrorismiga.
Liibanoni parlament valis eelmisel esmaspäeval
uueks presidendiks endise armeekomandöri Michel Aouni,
mis lõpetas 29-kuise võimuvaakumi.
Aoun on maroniidi kristlane
ja lähedases liidus Liibanoni võimsaima rühmituse Hezbollah'ga,
keda toetab Iraan.
See annab Iraanile võimaluse avaldada suuremat mõju väikeses,
kuid strateegilises Iisraeli, Türgi ja Vahemerega piirnevas riigis.
Zarif rõhutas enne kohtumist Liibanoni peaministri Haririga,
kes on sunniitlik, Saudi Araabia toetatud juht,
et ta rõhutab Iraani otsustavust koostööks kõigi rahvusrühmadega.
Kohtumisel Saad al-Haririga rõhutan Iraani otsustavust
teha koostööd kõigi liibanonlastega,
mis tahes rühmitusest või rahvusest.
Samal päeval kohtus Liibanoni president
ka Süüria presidendi Assadi erisaadikuga.
Süüria presidendi asjade ülem Mansour Azzam
tervitas Aouni Assadi nimel, avaldades lootust, et Aouni valimine
aitab kaasa stabiilsusele Liibanonis ja regioonis.
Ta rõhutas, et Süüria-Liibanoni suhted
jätkuvad nagu enne Süüria kodusõda.
Süüria-Liibanoni suhetes ei pöörata uut lehte
ja need jätkuvad tasakaalustatult,
kahe riigi ühiste huvide egiidi all.
Sunniitlik Saudi Araabia ja šiiitlik Iraan on aastaid eri pooli toetanud
nii Liibanonis, Jeemenis, Iraagis kui Bahrainis.
Kaks rivaali katkestasid aasta alguses diplomaatilised suhted,
kui Riyadh hukkas šiiitliku vaimuliku,
misjärel protestijad ründasid Teheranis Saudi saatkonda.
Türgi relvajõud saatsid lisavägesid Silopi,
Sirnaki provintsis, oma piiril Iraagiga,
vaid mõni päev pärast tankide ja soomukite saatmist.
Esimeste üksuste saatmine 1. novembril
langes kokku Iraagi operatsiooniga ISISe väljaajamiseks Mosulist
ja Iraagi šiiitlike maakaitseväelaste vastava rünnakuga
sunniitlike džihadistide väljaajamiseks Tal Afarist, Süüria piiri ääres.
Iraagi armee ja kurdi pešmergide koalitsioonis osalevad šiiidid
alustasid Tal Afari rünnakut eelmisel laupäeval,
sihiga lõigata ära ISISe võitlejate taganemistee Süüriasse
või lisajõudude saabumise tee Mosulisse.
Linnal, kus elavad turkmeenid,
on aga ajaloolised ja kultuurisidemed Türgiga,
mis viis Türgi jõudemonstratsioonini.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri